Ер йөҙөндә ҡиммәттәр күп, ә халҡыбыҙ Һеҙҙе алтындан да ҡиммәтерәк аҫыл һәм күркәм зат итеп ҡабул итте. Һеҙ башҡорт халҡының бай тарихын өйрәнеү, ҡабатланмаҫ мәҙәниәтен, гүзәл телен һаҡлау һәм үҫтереү, ғөрәф-ғәҙәттәрен, йолаларын тергеҙеү, милли мәғарифын камиллаштырыу өсөн уңайлы шарттар булдырыуҙы өҫтөнлөклө бурыс итеп ҡуйҙығыҙ. Тап ошо йылдарҙа республика халҡының матди хәле лә күҙгә күренеп яҡшырҙы, йөҙәрләгән яңы мәктәптәр, балалар баҡсалары, дауаханалар, мәҙәниәт йорттары ҡалҡып сыҡты, юлдар, күперҙәр һалынды, ауылдарға газ үткәрелде.